Armata ucraineană respinge informațiile privind o breșă rusă la Pokrovsk și Dobropillia
Armata ucraineană a negat, luni, existența unui avans semnificativ al forțelor ruse pe fronturile Pokrovsk și Dobropillia, în estul Ucrainei, potrivit Pravda, de la care transmitem cele ce urmează. Grupul Operațional Strategic de Forțe Hortitsia a precizat că un mic grup de aproximativ 10 militari ruși a reușit să treacă de prima linie de apărare, dar acest lucru nu înseamnă preluarea controlului asupra teritoriului, așa cum au susținut unele surse OSINT.